CELEX: 62021TN0088
Language: da
Date: 2021-02-12 00:00:00
Title: Sag T-88/21: Sag anlagt den 12. februar 2021 — Paesen mod EU-Udenrigstjenesten

19.4.2021   
            
            
               DA
            
            
               Den Europæiske Unions Tidende
            
            
               C 138/45
            
         
      Sag anlagt den 12. februar 2021 — Paesen mod EU-Udenrigstjenesten
      (Sag T-88/21)
      (2021/C 138/61)
      Processprog: fransk
      
         Parter
      
      
         Sagsøger: Sandra Paesen (Beersel, Belgien) (ved advokat M. Casado García-Hirschfeld)
      
         Sagsøgt: Tjenesten for EU’s Optræden Udadtil
      
         Sagsøgerens påstande
      
      
                  —
               
               
                  Afgørelsen af 10. april 2020 om omplacering til en stilling uden ledelsesansvar annulleres, og subsidiært annulleres udtalelsen ved prøvetidens udløb, der blev bekræftet ved samme afgørelse.
               
            
                  —
               
               
                  Ansættelsesmyndighedens afgørelse af 12. maj 2020 om afslag på klagerens anmodning om bistand indgivet den 17. januar 2020 på grundlag af vedtægtens artikel 24 annulleres.
               
            
                  —
               
               
                  Om fornødent annulleres afgørelsen af 4. november 2020 om afslag på sagsøgerens klage indgivet i henhold til vedtægtens artikel 90, stk. 2.
               
            
                  —
               
               
                  Sagsøgeren ydes erstatning for det økonomiske og ikke-økonomiske tab, som hun har lidt som følge af psykisk chikane og administrationens retsstridige handlinger.
               
            
                  —
               
               
                  Tjenesten for EU’s Optræden Udadtil tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren hvad angår annullationspåstandene fremsat fire anbringender.
      
                  1.
               
               
                  Første anbringende om tilsidesættelse af de grundlæggende rettigheder med hensyn til god forvaltning og af retten til at blive hørt, om et åbenbart urigtigt skøn og om magtfordrejning.
               
            
                  2.
               
               
                  Andet anbringende om tilsidesættelse af artikel 11 i Kommissionens afgørelse om mellemledere, C (2008) 5028/2, og af EU-Udenrigstjenestens generalsekretærs afgørelse af 15. november 2019 om udøvelse og videredelegering af beføjelser tildelt ansættelsesmyndigheden og kontraktindgåelsesmyndigheden, ADMIN (2019) 31, og om et åbenbart urigtigt skøn.
               
            
                  3.
               
               
                  Tredje anbringende, der er opdelt i to led:
                  
                              —
                           
                           
                              Første led vedrørende en tilsidesættelse af begrundelsespligten i henhold til artikel 25 i vedtægten for tjenestemænd i Den Europæiske Union, en tilsidesættelse af vedtægtens artikel 7, stk. 1, og et åbenbart urigtigt skøn.
                           
                        
                              —
                           
                           
                              Andet led vedrørende en tilsidesættelse af vedtægtens artikel 26 og et åbenbart urigtigt skøn.
                           
                        
            
                  4.
               
               
                  Fjerde anbringende om en tilsidesættelse af retten til værdighed og anstændige arbejdsvilkår, af omsorgspligten og af forbuddet mod enhver form for psykisk chikane.